Avis juridique important

|

31978L1018

Rådets direktiv 78/1018/EØF af 27. november 1978 om harmonisering af de administrativt eller ved lov fastsatte bestemmelser om proceduren for standardombytning af varer udført til reparation

EF-Tidende nr. L 349 af 13/12/1978 s. 0033 - 0035 den græske specialudgave: Kapitel 02 bind 6 s. 0269  den spanske specialudgave: Kapitel 02 bind 5 s. 0135  den portugisiske specialudgave: Kapitel 02 bind 5 s. 0135

++++  RAADETS DIREKTIV  af 27 . november 1978  om harmonisering af de administrativt eller ved lov fastsatte bestemmelser om proceduren for standardombytning af varer udfoert til reparation   ( 78/1018/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab , saerlig artikel 100 ,  under henvisning til forslag fra Kommissionen ( 1 ) ,  under henvisning til udtalelse fra Europa-Parlamentet ( 2 ) ,  under henvisning til udtalelse fra Det oekonomiske og sociale Udvalg ( 3 ) , og  ud fra foelgende betragtninger :  Raadet vedtog den 18 . december 1975 direktiv 76/119/EOEF , om harmonisering af administrativt eller ved lov fastsatte bestemmelser om proceduren for passiv foraedling ( 4 ) ; der kan kun indroemmes adgang til at benytte proceduren for passiv foraedling , naar det er muligt for de kompetente myndigheder at paavise de udfoerte varer i foraedlingsprodukterne ;  i visse begraensede tilfaelde er det ud fra et oekonomisk synspunkt berettiget at tillade anvendelse af proceduren for standardombytning , dvs . indfoersel med fuldstaendig eller delvis fritagelse for importafgifter af ombytningsvarer , der erstatter de varer , der er blevet udfoert med henblik paa reparation , herunder deres istandsaettelse og regulering ; anvendelsen af proceduren for standardombytning kan dog ikke tillades , saafremt de udfoerte varer ikke henhoerer under en af de i traktatens artikel 9 , stk . 2 , omhandlede grupper ;  som foelge af deres beskaffenhed er landbrugsvarer , eller varer , der fremkommer ved forarbejdning af landbrugsvarer , sjaeldent egnede til at undergaa en reparation , hvortil kommer , at proceduren for standardombytning ikke er forenelig med den faelles landbrugspolitik eller med de saerordninger , der i henhold til traktatens artikel 235 anvendes paa visse varer , der fremkommer ved forarbejdning af landbrugsvarer ; de varer , der omfattes af denne politik eller disse ordninger , boer derfor ikke falde ind under anvendelsesomraadet for proceduren for standardombytning ;  det er noedvendigt , at der fastsaettes faelles regler i medlemsstaterne for proceduren for standardombytning ; procedurens formaal og anvendelsesbetingelser ligger taet op ad proceduren for passiv foraedling , og proceduren boer derfor omfattes af de samme regler som dem , der er fastsat ved direktiv 76/119/EOEF , med forbehold af de saerlige bestemmelser i naervaerende direktiv ; disse saerlige bestemmelser vedroerer isaer procedurens anvendelsesomraade samt muligheden for at indfoere ombytningsvarer ( aekvivalensprincippet ) og muligheden for at indfoere ombytningsvarerne forud for udfoerselen af varerne ; af kontrolhensyn aabnes der ikke i proceduren for standardombytning adgang for tresidet standardombytning , medmindre der efter proceduren i artikel 28 , stk . 2 og 3 , i direktiv 69/73/EOEF ( 5 ) vedtages bestemmelser , som tillader anvendelse af tresidet standardombytning ;  det er af betydning at sikre en ensartet anvendelse af disse faelles regler og med henblik herpaa at fastlaegge en faellesskabsfremgangsmaade , der goer det muligt at vedtage gennemfoerelsesbestemmelserne inden for en passende frist -  UDSTEDT FOELGENDE DIREKTIV :  Artikel 1  Dette direktiv fastlaegger de regler , som medlemsstaternes administrativt eller ved lov fastsatte bestemmelser skal indeholde om proceduren for standardombytning af varer udfoert til reparation , i det foelgende benaevnt standardombytning .  Artikel 2  1 . Ved proceduren for standardombytning forstaas den toldprocedure , der tillader indfoersel med fuldstaendig eller delvis fritagelse for importafgifter af ombytningsvarer , der erstatter varer af enhver art og enhver oprindelse , der udfoeres uden for Faellesskabets toldomraade med henblik paa reparation , herunder deres istandsaettelse og regulering ; disse varer benaevnes i det foelgende udfoerselsvarer .  2 . Proceduren for standardombytning er undergivet regler , der er identiske med de regler , der er fastsat i direktiv 76/119/EOEF , med forbehold af de saerlige bestemmelser i naervaerende direktiv .  3 . Proceduren for standardombytning kan ikke anvendes paa varer , der befinder sig i Faellesskabet under proceduren for aktiv foraedling , eller paa varer , der omfattes af den faelles landbrugspolitik eller af de saerordninger , der i henhold til traktatens artikel 235 anvendes paa visse varer , der fremkommer ved forarbejdning af landbrugsprodukter .  Artikel 3  1 . Naar omstaendighederne taler derfor , kan det paa betingelser fastsat af de kompetente myndigheder tillades , at ombytningsvarerne indfoeres forud for udfoerselen af udfoerselsvarerne . Denne forudgaaende indfoersel sidestilles med indfoersel i henhold til artikel 2 , stk . 1 .  2 . Ved forudgaaende indfoersel af ombytningsvarer skal der stilles sikkerhed , der daekker importafgiftsbeloebet . Sikkerheden frigives efter betaling af de importafgifter , der skal betales i henhold til artikel 8 .  Artikel 4  1 . Ombytningsvarerne skal henhoere under samme position , vaere af samme handelsmaessige kvalitet og have de samme tekniske egenskaber som udfoerselsvarerne ville have haft , hvis disse varer havde undergaaet den paagaeldende reparation .  2 . Saafremt udfoerselsvarerne er blevet brugt foer udfoerselen , skal ombytningsvarerne ligeledes vaere brugte og maa ikke vaere nye varer .  Naar omstaendighederne taler derfor , kan de kompetente myndigheder dog tillade undtagelser fra denne regel , saafremt ombytningsvaren er leveret gratis enten paa grund af en garantiforpligtelse i henhold til kontrakt eller lov eller som foelge af en fabrikationsfejl paa betingelse af , at indfoerselen af ombytningsvaren sker inden tolv maaneder efter , at den udfoerte vare foerste gang blev bragt i fri omsaetning .  I saerlige , behoerigt begrundede tilfaelde kan de kompetente myndigheder dog give tilladelse til , at denne frist forlaenges .  Artikel 5  1 . De kompetente myndigheder i den medlemsstat , fra hvilken udfoerselen finder sted , indroemmer efter ansoegning og forud for udfoerselen af varerne eller den forudgaaende indfoersel af ombytningsvarerne , ved generelle eller specielle bevillinger , den paagaeldende ansoeger adgang til at benytte proceduren for standardombytning .  2 . De kompetente myndigheder kan indroemme adgang til standardombytning efter ansoegning fra de paagaeldende indgivet senest paa tidspunktet for indfoerselen af ombytningsvarerne , saafremt varerne er udfoert i henhold til en bevilling til passiv foraedling .  3 . Saafremt anvendelsen af proceduren for standardombytning vil medfoere ubegrundet fordel med hensyn til fritagelse for importafgifter , afslaar de kompetente myndigheder ansoegningen herom .  Artikel 6  1 . Fristen for indfoersel af ombytningsvarerne er hoejst seks maaneder . Saafremt bevillingshaveren fremsaette behoerigt begrundet anmodning herom , kan de kompetente myndigheder imidlertid forlaenge fristen ; den samlede frist kan ikke overstige tolv maaneder . Fristen regnes fra datoen for de kompetente myndigheders antagelse af udfoerselsdokumentet vedroerende udfoerselsvarerne .  2 . Hvis der er sket forudgaaende indfoersel , er fristen for udfoersel af udfoerselsvarerne hoejst to maaneder . Saafremt bevillingshaveren fremsaetter behoerigt begrundet anmodning herom , kan de kompetente myndigheder imidlertid forlaenge fristen ; den samlede frist kan ikke overstige fire maaneder . Fristen regnes fra datoen for de kompetente myndigheders antagelse af dokumentet vedroerende indfoerselen af ombytningsvarerne .  Artikel 7  1 . Ombytningsvarerne kan kun indfoeres af bevillingshaveren eller for hans regning .  2 . Indfoersel af ombytningsvarerne skal ske i den medlemsstat , hvorfra udfoerselsvarerne er blevet eller vil blive udfoert .  3 . De kompetente myndigheder kan i bevillingen foreskrive , at udfoerselen og indfoerselen skal foretages ved samme toldsted .  4 . Bestemmelser , som goer det muligt at indfoere ombytningsvarerne i en anden medlemsstat end den , fra hvilken udfoerselen finder sted , kan dog vedtages efter fremgangsmaaden i artikel 10 .  Artikel 8  1 . Den i artikel 2 omhandlede fuldstaendige eller delvise fritagelse for importafgifter gennemfoeres i overensstemmelse med de regler , der er fastsat i artikel 10 og 11 i direktiv 76/119/EOEF ; ombytningsvarerne sidestilles med de genindfoerte produkter , der er naevnt i disse artikler .  2 . Saafremt ombytningsvarerne er blevet indfoert forudgaaende , skal de importafgifter , som ville vaere blevet paalagt udfoerselsvarerne , hvis de var blevet indfoert i Faellesskabet fra det land , som ombytningsvarerne kommer fra , dog beregnes ved anvendelse af den sats eller det beloeb , der er gaeldende paa datoen for de kompetente myndigheders antagelse af udfoerselsdokumentet vedroerende disse varer . Denne dato er ligeledes afgoerende for bestemmelsen af udfoerselsvarernes maengde , art og vaerdi .  Artikel 9  Toldudvalget for Foraedlingsprocedurer , der er nedsat ved artikel 26 i direktiv 69/73/EOEF , kan behandle ethvert spoergsmaal , der vedroerer anvendelsen af dette direktiv , og som forelaegges af formanden paa eget initiativ eller efter anmodning af en medlemsstats repraesentant .  Artikel 10  De til gennemfoerelse af dette direktiv noedvendige bestemmelser vedtages efter fremgangsmaaden i artikel 28 , stk . 2 og 3 , i direktiv 69/73/EOEF .  Artikel 11  Medlemsstaterne saetter de noedvendige administrativt eller ved lov fastsatte bestemmelser i kraft for at efterkomme dette direktiv inden for en frist paa seks maaneder fra dets meddelelse .  Medlemsstaterne meddeler Kommissionen de bestemmelser , som de vedtager med henblik paa gennemfoerelsen af dette direktiv . Kommissionen underretter de oevrige medlemsstater herom .  Artikel 12  Dette direktiv er rettet til medlemsstaterne .  Udfaerdiget i Bruxelles , den 27 . november 1978 .  Paa Raadets vegne  H . EHRENBERG  Formand  ( 1 ) EFT nr . C 182 af 30 . 7 . 1977 , s . 4 .  ( 2 ) EFT nr . C 299 af 12 . 12 . 1977 , s . 41 .  ( 3 ) EFT nr . C 59 af 8 . 3 . 1978 , s . 48 .  ( 4 ) EFT nr . L 24 af 30 . 1 . 1976 , s . 58 .  ( 5 ) EFT nr . L 58 af 8 . 3 . 1969 , s . 1 .


title: Rådets direktiv 2013/1/EU af 20. december 2012 om ændring af direktiv 93/109/EF for så vidt angår nærmere regler for valgbarhed ved valg til Europa-Parlamentet for unionsborgere, der har bopæl i en medlemsstat, hvor de ikke er statsborgere

text:
               26.1.2013

               DA

               Den Europæiske Unions Tidende

               L 26/27

         RÅDETS DIREKTIV 2013/1/EU
   af 20. december 2012
   om ændring af direktiv 93/109/EF for så vidt angår nærmere regler for valgbarhed ved valg til Europa-Parlamentet for unionsborgere, der har bopæl i en medlemsstat, hvor de ikke er statsborgere
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 22, stk. 2,
   under henvisning til forslag fra Europa-Kommissionen,
   under henvisning til udtalelse fra Europa-Parlamentet (1),
   efter en særlig lovgivningsprocedure, og
   ud fra følgende betragtninger:

               (1)

               Alle unionsborgeres valgret og valgbarhed ved valg til Europa-Parlamentet i den medlemsstat, hvor de har bopæl, anerkendes i artikel 20, stk. 2, litra b), i traktaten om Den Europæiske Unions Funktionsmåde og artikel 39, stk. 1, i Den Europæiske Unions charter om grundlæggende rettigheder. Rådets direktiv 93/109/EF af 6. december 1993 om fastsættelse af de nærmere regler for valgret og valgbarhed ved valg til Europa-Parlamentet for unionsborgere, der har bopæl i en medlemsstat, hvor de ikke er statsborgere (2), fastlægger reglerne for udøvelse af denne ret.

               (2)

               Kommissionens rapport af 12. december 2006 og af 27. oktober 2010 om anvendelse af direktiv 93/109/EF ved valget i 2004 og ved valget i 2009 har vist, at der er behov for at ændre visse bestemmelser i direktiv 93/109/EF.

               (3)

               Ifølge direktiv 93/109/EF er en unionsborger, der har fortabt sin valgbarhed i henhold til enten bopælslandets eller hjemlandets lovgivning, ikke valgbar i bopælslandet ved valg til Europa-Parlamentet. I den forbindelse kræver direktiv 93/109/EF, at unionsborgeren ved sin anmeldelse som kandidat i en anden medlemsstat end hjemlandet fremlægger en attest fra de vedkommende myndigheder i hjemlandet, hvoraf det fremgår, at den pågældende ikke har fortabt retten til at opstille i dette land, eller at myndighederne ikke har kendskab til en sådan fortabelse.

               (4)

               De problemer, som disse unionsborgere oplever med at finde de vedkommende myndigheder, som skal udstede nævnte attest, og med at få udstedt attesten i tide, udgør en hindring for udøvelsen af valgbarheden og bidrager til, at kun få valgbare unionsborgere lader sig opstille til valg til Europa-Parlamentet i deres bopælsland.

               (5)

               Kravet til disse borgere om at fremlægge en sådan attest bør derfor ophæves og erstattes af en erklæring om, at den pågældende person ikke har fortabt sin valgbarhed til Europa-Parlamentet, der skal indeholdes i den formelle erklæring, som det kræves, disse borgere fremlægger, som en del af deres anmeldelse.

               (6)

               Det bør kræves, at bopælslandet giver hjemlandet meddelelse om sådanne erklæringer, for at undersøge hvorvidt unionsborgeren faktisk har fortabt sin valgbarhed til Europa-Parlamentet i hjemlandet. Ved modtagelse af denne meddelelse bør hjemlandet fremsende de relevante oplysninger til bopælslandet inden for en tidsfrist, der gør det muligt at foretage en effektiv vurdering af kandidatens opstillingsberettigelse.

               (7)

               Fremsender hjemlandet ikke nævnte oplysninger rettidigt, bør dette ikke medføre fortabelse af valgbarhed i bopælslandet. Hvis de relevante oplysninger gives på et senere tidspunkt, bør bopælslandet gennem passende foranstaltninger og i henhold til procedurer fastlagt i dets nationale lovgivning sikre, at unionsborgere, som har fortabt retten til at opstille i deres hjemland, og som er blevet optaget på valglisterne eller allerede er blevet valgt, forhindres i at blive valgt eller i at udøve deres mandat.

               (8)

               Eftersom proceduren for opstillingsberettigelse i en medlemsstat nødvendigvis omfatter yderligere administrative skridt for en statsborger fra en anden medlemsstat end proceduren for statsborgere fra nævnte medlemsstat, bør det være muligt for medlemsstaterne at fastsætte en særlig tidsfrist for anmeldelse som kandidat for unionsborgere, som ikke er statsborgere i medlemsstaten end den, der er fastsat for nationale statsborgere. Enhver forskel i tidsfristen bør begrænses til det, der er nødvendigt og rimeligt for at tage hensyn til hjemlandets meddelelse af oplysninger i god tid med henblik på at afvise en kandidat, inden der opstilles kandidater. Fastsættelse af en særlig tidsfrist bør ikke berøre tidsfristerne for andre medlemsstaters forpligtelse til at fremsende oplysninger i henhold til direktiv 93/109/EF.

               (9)

               For at lette kommunikationen mellem de nationale myndigheder bør medlemsstaterne udpege et kontaktpunkt, der har ansvaret for at meddele oplysninger om sådanne kandidater.

               (10)

               For at sikre en mere effektiv identifikation af kandidater, som både er optaget på valglisten i deres hjemland og på valglisten i bopælslandet, bør listen over oplysninger, som kræves af unionsborgere ved anmeldelse som kandidat i bopælslandet, indeholde deres fødselsdato og fødested og seneste bopælsadresse i deres hjemland.

               (11)

               I henhold til den fælles politiske erklæring af 28. september 2011 fra medlemsstaterne og Kommissionen om forklarende dokumenter har medlemsstaterne forpligtet sig til i tilfælde, hvor det er berettiget, at lade meddelelsen af gennemførelsesforanstaltninger ledsage af et eller flere dokumenter, der forklarer forholdet mellem et direktivs bestanddele og de tilsvarende dele i de nationale gennemførelsesinstrumenter. I forbindelse med dette direktiv finder lovgiver, at fremsendelse af sådanne dokumenter er berettiget.

               (12)

               Direktiv 93/109/EF bør derfor ændres i overensstemmelse hermed —

         VEDTAGET DETTE DIREKTIV:
   Artikel 1
   I direktiv 93/109/EF foretages følgende ændringer:

               1)

               I artikel 6 foretages følgende ændringer:

                           a)

                           Stk. 1 affattes således:
                           »1.   En unionsborger, der har bopæl i en medlemsstat uden at være statsborger i landet, og som ved en individuel retslig eller administrativ afgørelse, forudsat at sidstnævnte kan gøres til genstand for retslig prøvelse, har fortabt sin valgbarhed i henhold til enten bopælslandets eller hjemlandets lovgivning, er ikke valgbar i bopælslandet ved valg til Europa-Parlamentet.«

                           b)

                           Stk. 2 affattes således:
                           »2.   Bopælslandet forsikrer sig om, at en unionsborger, der har tilkendegivet ønske om at udøve sin ret til at lade sig opstille i landet, ikke har fortabt denne ret i hjemlandet ved en individuel retslig eller administrativ afgørelse, forudsat at sidstnævnte kan gøres til genstand for retslig prøvelse.«

                           c)

                           Følgende stykker tilføjes:
                           »3.   Med henblik på gennemførelse af denne artikels stk. 2 fremsender bopælslandet den i artikel 10, stk. 1, omhandlede erklæring til hjemlandet. I samme øjemed fremsendes de fornødne og foreliggende oplysninger fra hjemlandet på behørig vis inden for fem arbejdsdage efter modtagelsen af meddelelsen eller, hvis det er muligt, inden for en kortere tidsfrist, hvis bopælslandet har anmodet herom. Disse oplysninger må kun omfatte angivelser, som er absolut nødvendige for gennemførelsen af denne artikel, og de må kun anvendes til dette formål.
                           Hvis bopælslandet ikke modtager oplysningerne inden for tidsfristen, accepteres kandidaten alligevel som kandidat.
                           4.   Afkræfter oplysningerne erklæringens indhold, træffer bopælslandet, uanset om det modtager oplysningerne inden for tidsfristen eller senere, de nødvendige foranstaltninger i henhold til national lovgivning til at forhindre den pågældende i at lade sig opstille, eller hvis dette ikke er muligt, til at forhindre den pågældende i at blive valgt eller i at udøve sit mandat.
                           5.   Medlemsstaterne udpeger et kontaktpunkt til at modtage og videregive de oplysninger, der er nødvendige for anvendelsen af stk. 3. De meddeler Kommissionen navn på og kontaktoplysninger for kontaktpunktet og alle ajourførte oplysninger eller ændringer vedrørende kontaktpunktet. Kommissionen fører en liste over kontaktpunkterne og stiller den til rådighed for medlemsstaterne.«.

               2)

               I artikel 10 foretages følgende ændringer:

                           a)

                           Stk. 1, litra a) affattes således:

                                       »a)

                                       nationalitet, fødselsdato og fødested, seneste adresse i hjemlandet og adresse i valgområdet i bopælslandet«.

                           b)

                           I stk. 1 tilføjes følgende litra:

                                       »d)

                                       at vedkommende ikke har fortabt retten til at opstille i hjemlandet gennem en individuel retslig eller administrativ afgørelse, forudsat at sidstnævnte kan gøres til genstand for retslig prøvelse.«

                           c)

                           Stk. 2 udgår.

         Artikel 2
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 28. januar 2014. De underretter straks Kommissionen herom.
   Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   Artikel 3
   Dette direktiv træder i kraft dagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.

      Udfærdiget i Bruxelles, den 20. december 2012.

            På Rådets vegne

         E. FLOURENTZOU

            Formand

      (1)  Europa-Parlamentets lovgivningsmæssige beslutning af 26.9.2007 (EUT C 219 E af 28.8.2008, s. 193) og af 20.11.2012 (endnu ikke offentliggjort i EUT).

      (2)  EFT L 329 af 30.12.1993, s. 34.


title: Kommissionens direktiv 2010/50/EU af 10. august 2010 om ændring af Europa-Parlamentets og Rådets direktiv 98/8/EF med henblik på at optage dazomet som et aktivt stof i bilag I hertil  EØS-relevant tekst

text:
               11.8.2010

               DA

               Den Europæiske Unions Tidende

               L 210/30

         KOMMISSIONENS DIREKTIV 2010/50/EU
   af 10. august 2010
   om ændring af Europa-Parlamentets og Rådets direktiv 98/8/EF med henblik på at optage dazomet som et aktivt stof i bilag I hertil
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (1), særlig artikel 16, stk. 2, andet afsnit, og
   ud fra følgende betragtninger:

               (1)

               I Kommissionens forordning (EF) nr. 1451/2007 af 4. december 2007 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (2), er der opstillet en liste over aktive stoffer, som skal vurderes med henblik på eventuel optagelse i bilag I, IA eller IB til direktiv 98/8/EF. Denne liste omfatter dazomet.

               (2)

               I henhold til forordning (EF) nr. 1451/2007 er dazomet vurderet i overensstemmelse med artikel 11, stk. 2, i direktiv 98/8/EF til anvendelse i produkttype 8, træbeskyttelsesmidler, jf. bilag V til direktiv 98/8/EF.

               (3)

               Belgien blev udpeget som rapporterende medlemsstat og sendte den kompetente myndigheds rapport sammen med en henstilling til Kommissionen den 16. april 2007 i overensstemmelse med artikel 14, stk. 4 og 6, i forordning (EF) nr. 1451/2007.

               (4)

               Medlemsstaterne og Kommissionen har gennemgået den kompetente myndigheds rapport. I overensstemmelse med artikel 15, stk. 4, i forordning (EF) nr. 1451/2007 er resultaterne af vurderingen indføjet i en vurderingsrapport i Det Stående Udvalg for Biocidholdige Produkter den 11. marts 2010.

               (5)

               Det fremgår af de forskellige undersøgelser, at biocidholdige produkter, der anvendes som træbeskyttelsesmidler og indeholder dazomet, kan forventes at opfylde kravene i artikel 5 i direktiv 98/8/EF. Det er derfor hensigtsmæssigt at optage dazomet i bilag I til nævnte direktiv.

               (6)

               Ikke alle potentielle anvendelser er blevet vurderet på EU-plan. Risikovurderingen på EU-plan har kun omhandlet erhvervsmæssigt brug udendørs til behandling af angrebne træmaster, fx el- og telefonmaster, ved indføring af granulat. Derfor bør medlemsstaterne vurdere de anvendelser eller eksponeringsscenarier og de risici for delmiljøer og befolkningsgrupper, der ikke har været behandlet repræsentativt i risikovurderingen på EU-plan, og sikre, at der i forbindelse med udstedelse af produktgodkendelser træffes passende foranstaltninger eller stilles specifikke betingelser, som begrænser de identificerede risici til et acceptabelt omfang.

               (7)

               I lyset af resultaterne i vurderingsrapporten bør der i forbindelse med produktgodkendelsen stilles krav om, at der træffes risikobegrænsende foranstaltninger for produkter, som indeholder dazomet og anvendes som træbeskyttelsesmidler, for at sikre, at risiciene begrænses til et acceptabelt niveau i overensstemmelse med direktiv 98/8/EF, artikel 5 og bilag VI.

               (8)

               Det bør navnlig kræves, at produkter, som er beregnet til industriel eller erhvervsmæssig brug, kun anvendes med passende personlige værnemidler, medmindre det godtgøres, at risiciene for industrielle brugere og fagfolk kan begrænses med andre midler.

               (9)

               Det er vigtigt at anvende dette direktivs bestemmelser samtidig i alle medlemsstaterne for at sikre ligebehandling af biocidholdige produkter indeholdende det aktive stof dazomet på markedet og også lette den korrekte funktion af markedet for biocidholdige produkter generelt.

               (10)

               Før et aktivt stof optages i bilag I, bør medlemsstaterne og de berørte parter have en rimelig frist til at forberede sig, så de kan opfylde de nye krav, optagelsen medfører, og for at sikre, at ansøgere, der har udarbejdet dossierer, fuldt ud kan udnytte databeskyttelsesperioden på ti år, der i henhold til artikel 12, stk. 1, litra c), nr. ii), i direktiv 98/8/EF indledes på datoen for optagelsen.

               (11)

               Efter optagelsen bør medlemsstaterne have en rimelig frist til at gennemføre bestemmelserne i artikel 16, stk. 3, i direktiv 98/8/EF.

               (12)

               Direktiv 98/8/EF bør ændres i overensstemmelse hermed.

               (13)

               Foranstaltningerne i dette direktiv er i overensstemmelse med udtalelse fra Det Stående Udvalg for Biocidholdige Produkter —

         VEDTAGET DETTE DIREKTIV:
   Artikel 1
   Bilag I til direktiv 98/8/EF ændres som angivet i bilaget til nærværende direktiv.
   Artikel 2
   Gennemførelse
   1.   Medlemsstaterne vedtager og offentliggør senest den 31. juli 2011 de love og administrative bestemmelser, der er nødvendige for at efterkomme dette direktiv.
   De anvender disse bestemmelser fra den 1. august 2012.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.

      Udfærdiget i Bruxelles, den 10. august 2010.

            På Kommissionens vegne

         José Manuel BARROSO

            Formand

      (1)  EFT L 123 af 24.4.1998, s. 1.

      (2)  EUT L 325 af 11.12.2007, s. 3.

      BILAG
      Følgende række for dazomet indsættes i bilag I til direktiv 98/8/EF:

                     Nr.

                     Almindeligt anvendt navn

                     IUPAC-navn
                     Identifikationsnr.

                     Minimumsrenhed af det biocidholdige produkts aktive stof i den form, det markedsføres

                     Optagelsesdato

                     Frist for overensstemmelse med artikel 16, stk. 3 (undtagen for produkter, som indeholder mere end ét aktivt stof — her er fristen for overholdelse af artikel 16, stk. 3, den frist, der fastsættes i den sidste af beslutningerne om optagelse angående dets aktive stof)

                     Udløbsdato for optagelsen

                     Produkttype

                     Særlige bestemmelser (1)

                     »34

                     dazomet

                     tetrahydro-3,5-dimethyl-1,3,5-thiadiazin-2-thion
                     EF-nr.: 208-576-7
                     CAS-nr.: 533-74-4

                     960 g/kg

                     1. august 2012

                     31. juli 2014

                     31. juli 2022

                     8

                     Ved behandlingen af en ansøgning om godkendelse af et produkt efter artikel 5 og bilag VI skal medlemsstaterne, når det er relevant for det pågældende produkt, vurdere de anvendelses- eller eksponeringsscenarier og de risici for delmiljøer og befolkningsgrupper, der ikke har været behandlet repræsentativt i risikovurderingen på EU-plan. Især skal medlemsstaterne, når det er relevant, vurdere alle andre anvendelser end brug af fagfolk udendørs til behandling af angrebne træmaster ved indføring af granulat.
                     Medlemsstaterne sikrer, at godkendelser gives på følgende betingelser:
                     Produkter, som er godkendt til industriel brug og/eller brug af fagfolk, må kun anvendes med passende personlige værnemidler, medmindre det godtgøres i ansøgningen om godkendelse af et produkt, at risiciene for industrielle brugere og/eller fagfolk kan begrænses til et acceptabelt niveau med andre midler.«

         (1)  Med henblik på gennemførelsen af de fælles principper i bilag VI findes indholdet og konklusionerne af vurderingsrapporterne på Kommissionens websted: http://ec.europa.eu/comm/environment/biocides/index.htm